b'\n_START_ARTICLE_\nBofors 37 mm\n_START_SECTION_\nUdvikling\n_START_PARAGRAPH_\nKanonen blev oprindelig udviklet af den svenske fabrik Bofors, fortrinsvis til eksport. Den f\xc3\xb8rste prototype blev bygget i 1932. Udviklingen fortsatte indtil 1934. Holland var det f\xc3\xb8rste land, som k\xc3\xb8bte kanonen (en ordre p\xc3\xa5 12 stk. blev afgivet i 1935) og de blev fulgt af mange lande. Licensudgaver blev bygget i Danmark, Finland, Holland og Polen._NEWLINE_Kanonl\xc3\xb8bet var i et stykke, med en halvautomatisk vertikal glideblok og en lille mundingsbremse. Den var monteret p\xc3\xa5 en kanonlavet med delt st\xc3\xb8tte, som havde affjedring og metalhjul med gummid\xc3\xa6k. For at give bes\xc3\xa6tningen nogen beskyttelse mod skydev\xc3\xa5ben og granatsplinter blev kanonen udstyret med et 5 mm tykt skjold med en udfoldelig nedre plade.\n_START_SECTION_\nAnvendelse\n_START_PARAGRAPH_\nBofors kanonen blev f\xc3\xb8rst brugt i kamp under den Spanske borgerkrig, hvor den sagtens kunne gennembryde panseret p\xc3\xa5 datidens lette kampvogne._NEWLINE_De polske kanoner blev brugt under den tyske og den sovjetiske invasion af Polen i 1939. Wo\xc5\x82y\xc5\x84ska kavaleribrigaden, som var udstyret med Bofors 37\xc2\xa0mm panserv\xc3\xa6rnskanoner slog de tyske panserdivisioner i et af de f\xc3\xb8rste slag under krigen - slaget ved Mokra. P\xc3\xa5 det tidspunkt bestod de pansrede styrker i Wehrmacht fortrinsvis af lette Panzer I og Panzer II kampvogne, som var s\xc3\xa5rbare overfor Bofors kanonen. Tidligere modeller af Panzer III og Panzer IV kunne ogs\xc3\xa5 gennemhulles p\xc3\xa5 afstande op til 500 m. Efter at Polen var blevet besat faldt de fleste af kanonerne i h\xc3\xa6nderne p\xc3\xa5 de tyske og sovjetiske h\xc3\xa6re. V\xc3\xa5bnet viste sig at v\xc3\xa6re for\xc3\xa6ldet i 1941 under Operation Barbarossa._NEWLINE_Selv om kun en Bofors kanon var i indsats under Invasionen af Danmark i 1940, beskadigede den to kampvogne, og sk\xc3\xb8d k\xc3\xa6derne af en tredje inden bes\xc3\xa6tningen blev enten s\xc3\xa5ret eller dr\xc3\xa6bt da en tysk kampvogn k\xc3\xb8rte hen over kanonen, Kanonen kan ses p\xc3\xa5 T\xc3\xb8jhusmuseet i K\xc3\xb8benhavn._NEWLINE_Under Vinterkrigen blev de finske kanoner anvendt med held mod sovjetiske kampvogne, s\xc3\xa5som T-26, T-28 og BT. Men i  Forts\xc3\xa6ttelseskrigen viste det sig at kanonen ikke kunne bruges mod T-34 og KV s\xc3\xa5 den i stedet brugt som infanterist\xc3\xb8tte._NEWLINE_Kanonen blev brugt af de britiske styrker i Felttoget i Nordafrika, hvor den blev brugt i stedet for de 2-punds panserv\xc3\xa6rnskanoner, der var g\xc3\xa5et tabt efter Slaget om Frankrig. Den blev ofte transporteret rundt p\xc3\xa5 ladet af en lastbil. _NEWLINE_Bofors kanoner blev ogs\xc3\xa5 anvendt under 2. Verdenskrig af Tyskland, Holland, Rum\xc3\xa6nien, Jugoslavien og Sovjetunionen, men der er ingen detaljerede rapporter om deres brug.\n_START_SECTION_\nOpsummering\n_START_PARAGRAPH_\nDa den blev introduceret var Bofors 37\xc2\xa0mm panserv\xc3\xa6rnskanon et effektivt v\xc3\xa5ben, som kunne tage kampen om med samtidens kampvogne. Dens pr\xc3\xa6stationer, lette v\xc3\xa6gt og h\xc3\xb8je skudfrekvens gjorden den til et popul\xc3\xa6rt panserv\xc3\xa6rnsv\xc3\xa5ben i Europa f\xc3\xb8r krigen. Fremkomsten af bedre pansrede kampvogne i begyndelsen af 2. verdenskrig gjorde kanonen for\xc3\xa6ldet (i lighed med andre tilsvarende, s\xc3\xa5som den tyske 3,7 cm PaK 36 og den amerikanske 37 mm Gun M3).\n_START_SECTION_\nBrugere\n_START_PARAGRAPH_\n\xc2\xa0Danmark: En udgave med en lidt kraftigere undervogn blev fremstillet af H\xc3\xa6rens Vaabenarsenal, som 37\xc2\xa0mm Fodfolkskanon m1937. I 1945 havde Den Danske Brigade nogle f\xc3\xa5 svenske model 1938 kanoner ved, da de vendte tilbage til Danmark. _NEWLINE_\xc2\xa0Finland: Som 37 PstK/36.  114 stk. blev k\xc3\xb8bt fra Bofors i 1938-39 (nogle af dem blev returneret til Sverige i 1940), 42 polsk-fremstillede kanoner blev leveret fra Tyskland i 1940-41 og 355 blev fremstillet af de lokale producenter Tampella og VTT (Valtion Tykkitehdas - Statens artillerifabrik) i 1939-41. Da Vinterkrigen begyndte i november 1939 havde den finske h\xc3\xa6r 98 kanoner af denne type. En kampvognsudgave blev ogs\xc3\xa5 brugt i finske 6-tons kampvogne. Kanonen var stadig i den finske h\xc3\xa6rs lagre frem til 1986._NEWLINE_\xc2\xa0Tyskland: Brugte polske kanoner, som var erobret i 1939 som 3,7\xc2\xa0cm PaK 36(p) og danske kanoner som 3,7\xc2\xa0cm PaK 157(d)._NEWLINE_\xc2\xa0Holland:12 eksemplarer blev bestilt fra Bofors i 1935. Senere blev yderligere 24 (eller flere) anskaffet. Alle disse blev anvendt i hollandske panservogne, 24 af Landsverk type L180 og L181 foruden 12 DAF Pantrado vogne. _NEWLINE_\xc2\xa0Polen: Som wz.36. 300 kanoner blev anskaffet i Sverige og hundreder mere blev fremstillet af SMPzA (Stowarzyszenie Mechanik\xc3\xb3w Polskich z Ameryki) i Pruszk\xc3\xb3w, hvor af nogle blev eksporteret. Da 2. verdenskrig begyndte havde den polske h\xc3\xa6r 1.200 styk. En kampvognsudgave med betegnelsen wz.37, blev installeret i 7TP (enkeltt\xc3\xa5rns version), 9TP (prototyper) og 10TP kampvogne. 111 af dem blev fremstillet inden krigen._NEWLINE_\xc2\xa0Rum\xc3\xa6nien:556 stykker (tidligere polske) blev anskaffet fra Tyskland._NEWLINE_\xc2\xa0Spanien: Nogle kanoner, som var anskaffet af republikanerne blev brugt under den spanske borgerkrig._NEWLINE_\xc2\xa0Sverige: Indf\xc3\xb8rt i 1937 som 37\xc2\xa0mm infanterikanon m/34. Moderniserede udgaver blev indf\xc3\xb8rt i 1938 som 37\xc2\xa0mm pansarv\xc3\xa4rnskanon m/38 og 37\xc2\xa0mm pansarv\xc3\xa4rnskanon m/38 F. Den sidste blev ogs\xc3\xa5 fremstillet i en kampvognskanonudgave - 37\xc2\xa0mm Kanon m/38 stridsvagn; den blev brugt i Landsverk Strv m/38, Strv m/39, Strv m/40 lette kampvogne og Strv m/41, en svensk udgave af den tjekkiske TNH lette kampvogn._NEWLINE_\xc2\xa0Tyrkiet:_NEWLINE_\xc2\xa0Storbritannien: Et antal svenske m/34, som var bestilt af Sudan blev anvendt som Ordnance QF 37 mm Mk I._NEWLINE_\xc2\xa0Sovjetunionen: Flere dusin polske kanoner faldt i sovjetiske h\xc3\xa6nder. Sent i 1941 blev disse kanoner udleveret til enheder i Den R\xc3\xb8de H\xc3\xa6r for at im\xc3\xb8deg\xc3\xa5 manglen p\xc3\xa5 panserv\xc3\xa6rnskanoner._NEWLINE_\xc2\xa0Jugoslavien'